Sörédi Györgynét választották ismét polgármesterré
Sörédi Györgynét, a Fidesz-KDNP jelöltjét, Balatonkenese eddigi polgármesterét választották meg újra a város vezetõjévé a hétfõi idõközi voksoláson - tájékoztatta Wolf Viktória, a város jegyzõje, a helyi választási iroda vezetõje hétfõn este az MTI-t.
A két polgármester-jelölt közül a gyõztes Sörédi Györgyné 922 szavazatot kapott, míg a függetlenként indult Vatics Erzsébetre 621-en voksoltak - mondta a jegyzõ. Közlése szerint a névjegyzéken szereplõ 3047 választópolgár közül 1575-en mentek el szavazni - 32 voks érvénytelen volt -, ami 51,6 százalékos részvételi arányt jelent.
Az észak-balatoni városban a 37 független jelölt közül választották meg a 11 önkormányzati képviselõt - tájékoztatott a jegyzõ.
Wolf Viktória ismertetése szerint azért kellett december 28-án, munkanapon tartani a választást, mert a törvény szerint közvetlenül ünnepek utáni napra nem lehet kiírni.
A jegyzõ emlékeztetett arra, hogy Veszprém megye legfiatalabb városában a képviselõ-testület október 14-én a feloszlatása mellett döntött; a testületi tagok döntõ többsége ugyanis nem kívánt Sörédi Györgyné polgármesterrel együtt dolgozni. Ezért volt szükség az idõközi választás kiírására.
Balatonkenesét szeptember 26-án avatták várossá, s a képviselõ-testület 18 nappal késõbb oszlatta fel magát.
választás Fidesz KDNP